පවුලේ කිසිවෙකු අපරාධ සමග සම්බන්ධයක් නොතිබුණේ නම් සංඛ කොහොමද අපරාධවලට යොමු වුණේ කියන ප්‍රශ්නයට නිශ්චිත උත්තරයක් නැත. එහෙත් පාසල් නොගිය සංඛට ප්‍රදේශයේ කොලුගැටව් සමග බජාර් එකට වැටුණාම විවිධ අපරාධකරුවන් මුණ ගැසුණ බවට නම් සැකයක් නැත. සංඛට එලෙස මුණ ගැසුණ නම ගිය අපරාධකරුවෙක් ද විය. ඔහු අන් කිසිවෙක් නොව ප්‍රින්ස් කොළම්ය. සංඛට ප්‍රින්ස් කොළම් හමුවුණේ 2002 වසරේදීය. එකල ඔහුගේ වයස අවුරුදු යම්තම් දහසයක් වුවා පමණි.  ප්‍රින්ස් කොළම් යටතේ ඔහුගේ ගෝලයා වෙමින් අතනට මෙතනට කුඩු ගෙනියන්න, ආයුධ අරන් යන්න, රැලට එකතු වෙලා චන්ඩිකම් කරන්න සංඛට කිසිම පැකිළිමක් තිබුණේ නැත. මේ දේවල් නිසා තමන් ද චන්ඩියෙක් වී ඇතැයි යන මාන්නයකින් සංඛ පෙළෙන්නට ද ඇත. එය තව තවත් ඔහුව අපරාධ කෙරෙහි යොමු කරන්නටද ඇත. ප්‍රින්ස් කොළම් 2004 ඝාතනය වන විට සංඛට අවුරුදු දහ අටක් පමණ වන්නට ඇත. ආමි සම්පත්, රේල්පාරේ සංජීව මේ සියලු දෙනාම ප්‍රින්ස්ගේ ගෝලයෝය. සංඛට වඩා රේල්පාරේ සංජීව වැඩිමහල් තරමක් අත්දැකීම් තිබුණ අයෙක් වූ නිසා සංඛ හා සම්පත් දෙදෙනා සංජීව යටතේ ටික කලක් වැඩ කළහ. දෙමටගොඩ චමින්ද වැඩ කළේද මොවුන් සමගය. මොවුන්ට දේශපාලන රැකවරණය දුන්නේ තරුණ දේශපාලනඥයෙකි. ප්‍රින්සම්ගේ මරණයෙන් පසු එකට වැඩකළ මේ කණ්ඩායම සංඛලා ග්‍රෑන්ඞ්පාස් ප්‍රදේශයේත්, චමින්දලා දෙමටගොඩ ප්‍රදේශයේත් කුඩු බෙදාහැරීම සිදු කළා. ඔවුන්ගේ ඉලක්කය වුණේ මුලු කොළඹ කුඩු බෙදාහැරීමේ ජාලය තමන් අතට ගැනීමටය.
සංඛට ප්‍රින්ස් කෝලම්ව හමුවුණේ කුමන වසරේදීද?
2002